सेरीलिंगमपल्ली से टिकट के एक आकांक्षी के समर्थकों ने टीडीपी का टिकट भाव्या आनंद प्रसाद को आवंटित किए जाने के खिलाफ प्रदर्शन किया. उन्होंने तख्तियों के साथ नारे लगाए कि उनके नेता को उम्मीदवार बनाया जाए. चुनाव आयोग द्वारा चुनावी अधिसूचना जारी होने के बाद नामांकन दाखिल करने की प्रक्रिया सोमवार को शुरू हुई थी. इस बीच खैरताबाद से टीआरएस के टिकट के एक आकांक्षी के समर्थकों ने भी हैदराबाद में अपने नेता के लिए टिकट की मांग को लेकर प्रदर्शन किया.